钦定古今图书集成/明伦汇编/氏族典/第437卷 > 马文升
## 钦定古今图书集成/明伦汇编/氏族典/第437卷 > 马文升

按《万姓统谱》，“文升字负图，河南钧州人。景泰辛未进士，授御史，仕至太子太傅，吏部尚书，致仕。忤瑾削籍，
寻复职，年八十五，赠太傅，谥端肃。文升性介特，寡言
笑，不尚华侈，举止严重，修髯伟貌，望之知为异人。居
官重名节，厉廉隅，虽位极人臣，名闻四海，退然不敢
自居。至于遇事变，临利害，屹然如山，不可摇夺，可谓”
社稷臣矣。议者谓文升忠鲠如汲长孺，勋名如郭汾
阳，相业则比韩稚圭、范希文，殆非过论也。